ગુજરાતમાં છેલ્લાં દોઢથી બે દાયકામાં આવકવેરાના દરોડામાં પકડાયેલી આ મોટામાં મોટી રોકડ રકમ છે. આ તમામ વિગતની ઝીણવટભરી તપાસ હાથ ધરવામાં આવી છે. સંજય અને જિજ્ઞેશ મળીને 19 થી 20 ડીમેટ એકાઉન્ટસ અને 19 થી 20 બૅન્ક એકાઉન્ટસ એટેચ કરી દેવામાં આવ્યા છે. આ તમામ એકાઉન્ટની તપાસ કરવામાં આવી રહી છે. જિજ્ઞેશ શાહ શૅરબજારના ખેલાડીઓ સહિતના અન્યોને એન્ટ્રીઓ પૂરી પાડવાનું કામ કરતો હતો. તેની મોડસ ઓપરેન્ડિમાં મુખ્યત્વે પેની સ્ટોક જૂની તારીખથી ખરીદાવડાવીને તે પછી તેને ડિમેટમાં રૂપાંતર કરાવીને બજારમાં સટ્ટો કરાવીને તે શૅર્સ વેચાવડાવી દઇને બ્લેકના નાણાંને ટૅક્સ ભર્યા વિના જ વ્હાઇટના નાણાંમાં રૂપાંતરિત કરી આપવાનું કામ કરતો હતો.